Ես կարծում եմ, որ զինվորականն ու մտավորականը մի քայլ առաջ են հասարակության մյուս խավերից: Նրանք են չափանիշներ հուշում հասարակությանը, առաջնորդում, նրանք գաղափարակիրներ են՝ որպես հայրենիքի ու մշակույթի, երկրի ուժի ու բարոյականության խորհրդանիշներ: Եթե ազգը չունի վառ արտահայտված զինվորականություն ու մտավորականություն, բարոյազրկվում է: Հակառակ դեպքում կարող է դիմանալ բոլոր արհավիրքներին ու մնալ կանգուն: